Eftir tíðindasendingina í útvarpinum í kvøld, situr ein eftir við spurninginum, um ein avleiðing av fullveldispolitikkinum verður, at Kringvarpið fánar burtur, soleiðis at føroyingar mugu leita sær til Danmarks Radio, fyri at frætta tíðindi úr Føroyum? :-) Heini í Skorini segði seg í kjakinum við Brynhild Thomsen í útvarpinum í dag ikki skilja, hví Kringvarpið eftir mínum tykki ikki skal vera ein politiskur aktørur. Sjálvandi hevur Kringvarpið ein politiskan leiklut við at upplýsa og seta mál á dagsskrá. Soleiðis hevur Kringvarpið stórt vald. Sendingarnar um Skálafjarðartunnilin og Anitu eru góð dømi um tað. Soleiðis skal tað vera. Tað sum eg meini er, at Kringvarpið ikki skal hava sama leiklut sum t. d. ein politiskur flokkur ella eitt fakfelag. Hesi hava jú greið, konkret endamál–tað verið seg hægri løn ella lægri skatt. Í teirri løtu, lurtarin fær ta fatan, at Kringvarpið førir eina“ kampanju” fyri at fáa eitt ávíst mál loyst á ein ávísan hátt, er trúvirðið í stórum vanda. Og varð sendingin um tollmálið sett á skrá soleiðis at hon passaði sum best til skránna hjá tinginum og á tann hátt kundi fáa sum mest politiska ávirkan, so er spurningurin, um Kringvarpið nýtti sítt vald á rættan hátt. Bert eitt tíðarbil Vit sakna tykkum so innarliga Tit fóru frá okkum ov tíðliga Vit eru nú í einsemi Har fór okkara lívsmótsgleði Tit vóru prúð og ung Tit eru nú í Himmiríki Vit gráta altíð í kíki Vit særdist so illa Tið tykkara á fold var innstilla Tit vóru okkum so hjartagóð Okkara saknur er um alla tjóð Sálin er í knúsið Vit fortreingja tykkum í rúsið Undir mold tit fóru at liggja Sum hettar var ringt hjá okkum at síggja Ættarlíð koma Tíðin er at fróma Tit vóru til Bert eitt tíðarbil Levmo 14.06. 2014